paragraph_text: Svoju je poeziju predstavio još u Poletu 1956. godine. Otad je surađivao u brojnim časopisima (Zadarska revija, Zadarska smotra, Odjek, Mogućnosti, Slobodna Dalmacija, Glas Koncila). Danas prati književne i slikarske događaje grada i županije u Zadarskome listu. Dosad je objavio panoramu suvremena čakavskog stvaralaštva zadarskoga kraja Duga na maslinama te zbirke pjesama Pustinjaci bez namjere, O ljubavi i o smrti, Stari govor i Vrh poljupca. Zaklana Škabrnja zbirka je koja je doživjela već drugo dopunjeno izdanje.